Ye una luenga més pareixita a lo italián que a lo rumán, y a diferencia d'este no tien substrato daco-tracio. Manimenos en bellas publicacions orichinarias de Rumanía u Croacia lo describen como una branca d'o rumán y dica confunden os dalmatas con os morlacos y istriorrumans. A razón ye que en Rumanía bellas autoridatz academicas consideran l'arrumán, istrorrumán y meglenorrumán como dialectos d'o rumán, oficial en Rumanía y no tienen buena conoixencia d'a especificidat y de l'orichen d'o dalmata. En o caso de bells academicos crovates relacionar os dalmatas con os morlacos ye situar lur presencia en Dalmacia posterior a los eslavos y considerar-los plegatos dende l'interior d'os Balcans y no como a población nativa pre-eslava de Dalmacia.